Tawuri tamezwarut n wannuɣen yettembiwilen n taqbaylit, tcudd ɣer yidles d uselmed n tutlayt d usnefli amawalan, s usexdem n wawalen imaynuten i d-yettnulfun di teqbaylit, rnu ɣer-s d uselmed n wazalen n tmetti taqbaylit i tsutwin i d-yettnekkaren, akken daɣen i sɛan azal deg uselmed wansayen d tutlayt tayemmat i yigerdan imecṭaḥ. Imi annuɣen yettembiwilen ttuwelhen i yigerdan, ad naf annuɣen yettembiwilen s teqbaylit, sɛan tamlilt n ttrebga am uselmed n smaḥ d lemqadra, rnu ɣer-s asnegmu n wallaɣ n yigerdan s yisallen imaynuten i d-ttawin deg yisental-nsen.